**ÎN ATENŢIA**

**cadrelor didactice care participă la Concursul Național de TITULARIZARE**

**IMPORTANT OPIS DOSARE: Documentele nu se pun în folii. DOSAR CU ȘINĂ!!!**

Dosarele cadrelor didactice care solicită înscrierea la Concursul Național de „Titularizare 2018”, vor conține în ordine, următoarele documente:

1) Copii de pe actele de studii, foaia matricolă şi certificat profesional (ultimul pentru absolvenții liceului pedagogic);

1') Absolvenții promoției 2018 vor prezenta copia și originalul adeverinței de la instituția de învăţământ superior/postliceal/mediu din care să rezulte că au susținut examenul de licenţă/absolvire/bacalaureat, media de absolvire a facultății/școlii postliceale/liceului pedagogic, specializarea dobândită, media anilor de studii şi faptul că pe parcursul efectuării studiilor s-a frecventat şi promovat modulul pedagogic;

2) Copii de pe certificatele de obținere a gradelor didactice;

3) Copii de pe certificatele de naștere şi căsătorie (pentru solicitanții care şi-au schimbat numele);

4) Copie de pe actul de titularizare în învăţământul preuniversitar (dacă este cazul);

5) Copie a acordului MENCS, deciziei inspectoratului şcolar sau a întreprinderii de întrerupere a activității (dacă este cazul);

6) Copie de pe fila din buletinul de identitate sau cartea de identitate cu domiciliul;

7) Adeverința din care să rezulte vechimea efectivă în învăţământ (dacă este cazul), în original;

8) Copia filei corespunzătoare din registrul general de evidență a salariaților sau copie de pe carnetul de muncă dacă a mai fost angajat(ă) anterior anului 2012 și ulterior nu a mai avut calitatea de angajat(ă) (dacă este cazul);

9) Copii ale avizelor şi a atestatelor necesare ocupării postului didactic/catedrei, inclusiv avizul unității de învăţământ particular (dacă este cazul);

10) Avizul/adeverință medical(ă) din care să rezulte „**apt(ă)** **pentru a preda în învăţământ”**, în original;

12) Declarație pe proprie răspundere că nu desfăşor activităţi incompatibile cu demnitatea funcţiei didactice, că nu am fost îndepărtat din învăţământ pentru motive disciplinare sau printr-o hotărâre judecătorească definitivă de condamnare penală şi nu mi s-a interzis dreptul de a fi încadrat într-o funcţie didactică printr-o hotărâre judecătorească definitivă de condamnare penală;

13) Cazier in original

14) Numai pentru titulari. Adeverință cu situația postului (viabilitate, mediul, nivelul) și în original și copii ale deciziilor de detașare in perioada 01.09.2008-31.08.2018

Inspector Școlar Pentru Managementul Resurselor Umane

Prof. Mihail FÂSAN